炎炎夏日又到了,又係時候大手入貨買防曬喇!除咗防曬度數同質地,而家我更加會留意防曬對後續嘅化妝會唔會有影響,例如:會唔會搓出擦子膠、色差太大等。今次iTRIAL美評會同大家一齊實測最新Clarins [5P]抗污染防曬霜 UV Plus [5P] Anti Pollution SPF 50 PA+++,呢個產品加入革命性[5P] 抗污染科研配方,有效隔絕空氣污染、藍光、光污染、甲醛、花粉等五重肌膚污染,好似肌膚防護盾一樣,係咪真係咁厲害?即刻試吓咪知囉!
Text & Photo: 肥桃 (IG:suen_momo)
Clarins [5P]抗污染防曬霜 SPF 50
價錢:HK$420 (30ml) / HK$550 (50ml)
質地:4.5分
質地是較厚身的乳液狀,比較霜狀更適合夏天。推開後是較厚身乳液偏mousse感,不會太油重。
防曬會有少少潤色,但未至於泛假白,不會對後續化妝有太大影響。
清爽度:3分
塗上15分鐘後大致成膜,用面油紙印一印,夏天咁熱見到有少少油印都算幾正常,而且之後再用手摸唔會覺得痴笠笠。建議如果係油性肌嘅朋友,戴口罩既時候可以加張紙巾係口罩入面,吸下面油同水氣就更好。
塗上前
塗上後
防曬度:4.5分
薄薄塗上Clarins [5P]抗污染防曬霜 SPF 50 PA +++在防曬試紙上,再用紫外光照 30秒,可以見到有塗防曬嘅位置發揮到防曬效果!
其實Clarins [5P]抗污染防曬霜 除左SPF50 可以防止雀斑同曬黑,比起坊間其他防曬產品,佢仲可以隔絕空氣污染、藍光、光污染、甲醛、花粉等五重肌膚污染,防禦暗啞老化 ,令肌膚嫩白更年輕,增加肌膚防護力。
持久度:4分
實測當天出門約八個鐘,期間印過一次面油,但都冇補過防曬。返到屋企可以見到除咗鼻嘅位置,其他部位嘅防曬仲係幾完整,持久防汗唔洗成日補,,適合夏天每日日常使用。
出門前
回家後
保濕度:4分
出門前先量度塗上防曬的面頰位置的水分及油分,回家後再量度,水分及油分各上升了1%。呢支防曬有8小時長效保濕功效,夏天都唔怕會被太陽蒸乾肌膚水分啦!
總評:
雖然隔絕空氣污染、藍光、光污染、甲醛、花粉等無辦法精密咁實測,但主打嘅呢啲功效非常適合都市人,尤其而家污染愈來愈嚴重,肌膚更加需要好好保護。乳液質地加上持久防汗適合夏日日常使用,但如果係戶外曝曬,都係要定時補架!塗後唔會泛假白,快速成肌膚防護盾,唔會影響後續化妝。推介大家今個夏日試試佢!
Clarins 最新推出至抵防禦優惠,以 $420 就可選購總價值 $621 的優惠套裝,加送面部護理的旅行裝及試用裝產品,大家要把握機會搶購啦!